Κι  άλλοι  να  'χαν  την  αγωνιστικότητα  του... 


Στη  χώρα  μας  πολλά  πράγματα  με  σημασία  περνούν  απαρατήρητα,  την  ίδια  ώρα  που  σε 
άλλα  μη  σημαντικά  αποδίδεται  ιδιαίτερη  σημασία. 

Έτσι ,  είναι  η  άποψη  μας  ,  ότι  δεν  συνειδητοποιήθηκε  από  τις  ελληνοκυπριακές  μάζες  η 
σημασία  της,  για  λόγους  αντιρρησιακής  συνείδησης,  φυλάκισης  του  Μουράτ  Κανατλί, 
Οργανωτικού  Γραμματέα  του  κόμματος  Νέα  Κύπρος. 

Πράγματι,  ύστερα  από  αρκετές  ταλαιπωρίες  στα  στρατοδικεία  του  Βορρά,  ο  Μουράτ 
καταδικάστηκε  σε  10  μέρες  φυλάκιση,  γιατί  αρνήθηκε  να  παρουσιαστεί  ως  έφεδρος  για 
εκπαίδευση  στο  στρατό  της  "ΤΔΒΚ". 

Ο  Μουράτ  σπούδασε  μηχανικός  αλλά  αφιερώθηκε  στην  πολιτική,  τον  ακτιβισμό  για  τα 
ανθρώπινα  δικαιώματα  και  την  προσπάθεια  επανένωσης  της  κοινής  μας  πατρίδας, 
αρθρογραφώντας,  μεταφέροντας  μηνύματα  στο  εξωτερικό  και  τώρα  με  την  παραμονή  του 
στη  φυλακή. 

Στην  ουσία  αρνήθηκε  να  υπηρετήσει  ως  έφεδρος,  γιατί  η  συνείδηση  του  δεν  του  επιτρέπει 
να  εκπαιδεύεται  για  να  βρεθεί  κάποια  ώρα  αντιμέτωπος  με  τους  συμπατριώτες  του  τους 
Ελληνοκύπριους.  Μάλιστα  για  να  δώσει  ξεκάθαρα  το  μήνυμα  του,  αρνήθηκε  να  καταβάλει 
το  πρόστιμο  των  500  ΤΑ  που  του  επιβλήθηκε  και  κατέληξε  στη  φυλακή. 

Ο  Σύνδεσμος  αναγνωρίζει  και  εκτιμά  τους  αγώνες  του  Μουράτ  για  τα  ανθρώπινα 
δικαιώματα  και  την  επανένωση  της  κοινής  μας  πατρίδας  και  εύχεται  και  άλλοι  από  εμάς  να 
επιδείξουμε  σ'αυτή  την  προσπάθεια,  την  ίδια  συνέπεια,  αγωνιστικότητα  και  αντοχή  με  τον 
Μουράτ. 

